|  |  |  |  |  |  |
| --- | --- | --- | --- | --- | --- |
| **Slobodné mesto Gdansk*Freie Stadt Danzig (po nemecky)Wolne Miasto Gdańsk (po poľsky)***

|  |  |  |
| --- | --- | --- |
| ← Nemecké cisárstvo (1871 – 1918) | **1920 – 1939** | Nacistické Nemecko → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Für Danzig* |
| **Motto:** *Nec Temere, Nec Timide* |
| **Geografia**

|  |
| --- |
| Mapa štátu |

 |
| Hlavné mesto | Gdansk |
| Rozloha | 1,952 km²  |
| **Obyvateľstvo** |
| Národnostné zloženie | Nemci, Poliaci |
| Jazyky | nemčina, poľština |
| Náboženstvo | luteranizmus, katolicizmus |
| **Štátny útvar** |
| Štátne zriadenie | mestský štát |
| Vznik | 15. november 1920 |
| Zánik | 1. september 1939 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Nemecké cisárstvo (1871 – 1918) | Nemecké cisárstvo (1871 – 1918) |

 | **Nástupnícke štáty:**

|  |  |
| --- | --- |
| Nacistické Nemecko | Nacistické Nemecko |

 |

 |

**Slobodné mesto Gdansk** (nem. *Freie Stadt Danzig*; poľ. *Wolne Miasto Gdańsk*) bol samostatný štát, ktorý vznikol 15. novembra 1920. Územie štátu zahŕňalo samotné mesto Gdansk a jeho okolie (Zoppot (po poľsky: Sopot)), Tiegenhof (Nowy Dwór Gdański), a Neuteich (Nowy Staw), 252 dedín a 63 usadlostí (v súčasnosti powiaty: Gdańskie Wyżyny, Gdańskie Niziny a Wielkie Żuławy), ktoré boli od roku 1815 súčasťou Pruska a od roku 1871 Nemecka. Rozloha štátu bola 1,952 km² (1893 bez vodných plôch); a na jeho území v roku 1919 žilo 357 000 obyvateľov (408 000 v roku 1934). Nemci však tvorili viac ako 90 % obyvateľov, Poliaci len okolo 4 – 10 %. Úradným jazykom v meste bola nemčina.

Štát bol zriadený Versailleskou zmluvou (10. januára 1920), bol odčlenený od Nemecka a pod ochranou Spoločnosti národov a Poľsko tu malo rezervované isté práva. Mestský štát mal vlastnú ústavu, hymnu, parlament (*Volkstag*) a vládu. 

20 Gdanských guldenov
Langenmarkt a Rathaus v roku 1895
Krahnthor v roku 1895
Gdansk tvoril s Poľskom colnú úniu. Železnica vedúca z Poľska do Gdanska bola spravovaná Poľskom. Poľsko malo rovnako vojenskú základňu v prístave Westerplatte (od roku 1924). V meste existovali dva poštové úrady: mestský a poľský, Poľsko malo v meste vlastnú telefónnu a telegrafickú službu. Poľsko mohlo vyvážať a dovážať svoje tovary cez gdanský prístav. Zástupcom Poľska v Slobodnom meste Gdansk bol Generálny komisár Poľskej republiky (*Komisarz Generalny Rzeczypospolitej Polskiej*).

9. novembra 1920 bola podpísaná poľsko-nemecká zmluva. Podľa nej Poľsko zastupovalo Gdansk v zahraničí a taktiež zodpovedalo za ochranu jeho obyvateľov a ich záujmov vo svete, za medzinárodné zmluvy týkajúce sa mesta a registrovalo lode plávajúce pod gdanskou námornou vlajkou. Správa Slobodného mesta Gdansk sa stala hlavnou zámienkou napadnutia Poľska a vypuknutia 2. svetovej vojny.

Fašizmus a druhá svetová vojna
------------------------------

V roku 1933 vyhrala voľby v Gdansku Národnosocialistická nemecká robotnícka strana (NSDAP, nacistická strana), ktorá získala 57 % hlasov, čo bolo menej ako 2/3 požadované Spoločnosťou národov na zmenu ústavy. Napriek tomu boli schválené protižidovské a protikatolícke zákony.

1. septembra 1939 Nemecko vyhlásilo pripojenie Slobodného mesta Gdansk k Tretej ríši a pristúpili k likvidácii poľských inštitúcií v meste. 2. septembra gdanský parlament schválil pripojenie k Nemecku. Došlo k obklúčeniu Poľskej pošty v samotnom meste Gdansk (udalosť dostala historické pomenovanie Obrana Poľskej pošty v Gdansku), prekladiska na polostrove Westerplatte a k mnohým napadnutiam a tiež strieľaniam na Poliakov. Následne sa mesto stalo súčasťou provincie Gdansk-Západné Prusko (*Reichsgau Danzig-Westpreußen*). Poliaci boli z mesta následne vyhnaní, Židia stihli ujsť ešte pred pričlenením mesta k Nemecku.

30. marca 1945 do mesta vkročila sovietska Červená armáda. Nemecké obyvateľstvo bolo vyhnané a územie sa stalo súčasťou Poľskej republiky.

Sčítanie obyvateľov (1923)
--------------------------

| 1. november 1923, sčítanie obyvateľstva podľa jazyka |
| --- |
| Štátna príslušnosť | Spolu | nemčina | nemčina a poľština | poľština, kašubčina, mazurčina | ruština, ukrajinčina | hebrejčina, jidiš | neurčená |
| Gdansk | 335 921 | 327 827 | 1 108 | 6 788 | 99 | 22 | 77 |
| Iné | 30 809 | 20 666 | 521 | 5 239 | 2 529 | 580 | 1 274 |
| Spolu | 366 730 | 348 493 | 1 629 | 12 027 | 2 628 | 602 | 1 351 |

Pozri aj
--------

* Krakovská republika
* Vysoký predstavitelia Spoločnosti národov v Slobodnom meste Gdansk
* Prezidenti Senatu Slobodného mesta Gdansk
* Prezidenti Parlamentu Slobodného mesta Gdansk